Bisik Bisik Gelora

Bisik-Bisik Gelora ialah sebuah siri drama televisyen Malaysia 2022 arahan Riza Baharudin, dibintangi oleh Redza Rosli, Raysha Rizrose, Gambit Saifullah dan Afifah Nasir. Siri ini memulakan tayangan perdana di Slot Akasia, TV3 bermula 21 Mei 2022 menggantikan 7 Hari Mencintaiku 3.

Sinopsis
Jad, seorang pemuda kampung yang lurus bendul bertemu dengan Arumi, seorang gadis bandar yang liar di usia yang muda. Mereka terperangkap dalam tangkap basah dan terpaksa berkahwin. Pada malam selepas perkahwinan mereka, Jad ditangkap dan dipenjarakan kemudian. Arumi melanjutkan pelajaran ke luar negara dan terlupa akan hakikat bahawa dia masih isteri kepada Jad. Selepas Jad dibebaskan, dia telah dikaburi dengan dendam. Jad telah menemui Arumi dan menuntutnya kembali taat kepadanya sebagai seorang isteri.

Banin Arumi atau Umi adalah gadis nakal dan lincah. Bapanya, Tuan Akalil menghantar dia ke kampung agar anaknya itu akan berubah tingkah laku kerana kampung mentuanya jauh daripada kota.

Di kampung, Arumi telah bertemu dengan Jad Izzuddin, seorang pemuda yang alim di hadapan keluarga namun amat nakal di belakang mereka. Suatu hari tanpa diduga, Arumi dan Jad telah bertemu. Pertemuan itu telah menyatukan mereka ke alam perkahwinan.

Namun di hari pernikahan mereka, Arumi mendapat berita yang kedua-dua ibu bapanya menemui ajal dalam satu kemalangan jalan raya. Arumi mula benci pada Jad yang dianggapnya punca semua malapetaka ini berlaku.

Takdir Allah SWT, pada hari yang sama, suami yang baru dinikahi ditangkap oleh pihak berkuasa dan disumbat ke dalam penjara. Apakah yang terjadi pada Arumi? Bagaimana pula dengan Jad?

Pelakon

Pelakon utama
 Redza Rosli sebagai Jad Izzuddin
 Raysha Rizrose sebagai Banin Arumi
 Gambit Saifullah sebagai Fakhri
 Afifah Nasir sebagai Nada

Pelakon pembantu
 Hafidz Roshdi sebagai Wari
 Ruminah Sidek sebagai Nek Muya
 Norreen Iman sebagai Izzati
 Kodi Rasheed sebagai Yahya
 Shakilla Khoriri sebagai Juni
 Mark Adam sebagai Ali
 Edika Yusof sebagai Tuan Akalil
 Kamaliah Mat Dom sebagai Nek Aji
 Shah Rezza sebagai Hamid
 Geoff Andre sebagai Wilson
 Mia Nasir sebagai Ayu
 Shekeen Waida sebagai Maya

Penarafan

Anugerah dan pencalonan

Rujukan

Drama Melayu 2022
Drama adaptasi novel di Malaysia